

|  |  |
| --- | --- |
|  | 15.02.2024 nr 3-17/63 |

**Tellimus nr 7 "midPoint ja Atlassian JIRA ökosüsteemiga liidestamine" (viitenumber 272566) raamlepingu 3-3/3166 alusel**

Siseministeeriumi infotehnoloogia- ja arenduskeskus (edaspidi SMIT või tellija) soovib riigihanke „Siseministeeriumi haldusala digitaalsete identiteetide ja pääsuhalduse lahendus„ (245454) tulemusel sõlmitud raamlepingu nr 3-3/3166 alusel sõlmida hankelepingu raamlepingu partneriga ja teeb ettepaneku pakkumuse esitamiseks tellimuse dokumentides toodud tingimustel.

1. **Üldteave**
   1. Raamleping: reg nr 3-3/3166;
   2. Hanke eest vastutav isik: Lagle Sokmann, [hanked@smit.ee](mailto:hanked@smit.ee).
   3. Hanke liik: tellimus raamlepingu alusel; viitenumber 272566;
   4. Menetluse teostamise viis: e-menetlus eRHR vahendusel;
   5. Hankelepingu kestus: poolte kohustuste täitmiseni;
   6. Finantseerimisallikas: riigieelarve;
   7. Eeldatav maksumus: 39 900,00 eurot km-ta;
   8. Pakkumuse esitamise tähtaeg: Pakkumuse esitamise täpne kuupäev ja kellaaeg sätestatakse hankemenetluse eest vastutava isiku poolt eRHR-s. Hanke eest vastutaval isikul on õigus muuta pakkumuste esitamise tähtaega ning teha alusdokumentides menetluse käigus avastatud vajalikke mittesisulisi muudatusi ning parandusi. Pakkujal on õigus vajadusel teha ettepanek pakkumuse esitamise tähtaja pikendamiseks.
   9. Tellijal on õigus alustada pakkumuse kontrollimist varem, kui täitja on esitanud pakkumuse enne punktis 1.8. nimetatud tähtaega. Tellija informeerib sellest enne pakkumuse kontrollima asumist ka täitjat.
   10. Pakkumuse jõusoleku tähtaeg: vähemalt 2 kuud alates pakkumuse esitamise tähtpäevast.
   11. Põhjendus olelusringi kulude arvesse võtmata jätmise või vastava sätte mittekohaldumise kohta: Käesoleva hanke tulemusel sõlmitava lepingute alusel teostatavate tööde puhul ei teki selliseid eraldiseisvaid olelusringi kulusid (nt infosüsteemi ülalpidamine vmt), mis mõjutaks või oluliselt mõjutaks valmiva lahenduse (rakenduse) töö- ja toimekindlust. Tulenevalt hankija asutuse struktuurist ja eelarvestamise süsteemist on infosüsteemi ülalpidamiskulude katmine lahendatud erinevate kombineeritavate tark- ja riistvaraliste lahendustega, mida hangitakse teiste hangete kaudu. Pakkuja pakutav meeskonna koosseis ei mõjuta infosüsteemi elukaare kulusid.
   12. RHR üldandmetesse/hanketeate lahtris "lepingu täitmise tähtaeg" määratud kuupäev tähendab lepingu kehtivust, mitte üksnes täitja kohustuste täitmise tähtaega ning lähtub seetõttu nii täitja kui tellija kohustuste nõuetekohase täitmise tähtaegadest, sh hõlmatud on ka hankija arve tasumiseks kuluv aeg. Pakkujal tuleb lepingu sõlmimise korral lähtuda enda kohustuste tähtaegsel täitmisel lepingu projektis või tehnilises kirjelduses määratud täitmise/lepingu eseme tarnimise tähtajast.

**2. Tellimuse dokumendid koosnevad käesolevast dokumendist ning järgmistest lisadest:**

2.1. lisa 1 – Hankelepingu projekt;

2.2. lisa 2 - Tehniline kirjeldus;

2.2. lisa 3 – Vastavustingimused (eRHR vorm);

2.2.1. lisa 3.1 – projektijuhi CV vorm – esitatakse täidetuna juhul, kui hankelepingusse kaasatakse isik, keda ei ole raamlepingu täitmiseks esitatud;

2.2.2. lisa 3.2 – analüütik/konsultandi CV vorm – esitatakse täidetuna juhul, kui hankelepingusse kaasatakse isik, keda ei ole raamlepingu täitmiseks esitatud;

2.2.3. lisa 3.3 – lahenduse spetsialisti CV vorm – esitatakse täidetuna juhul, kui hankelepingusse kaasatakse isik, keda ei ole raamlepingu täitmiseks esitatud;

2.5. lisa 4 – Hindamiskriteeriumid (eRHR vorm).

**3. Hankelepingu ese**

3.1. Hankelepingu esemeks on ühe projektijuhi, analüütik/konsultandi ja lahenduse spetsialisti ressursi ostmine identiteedi- ja pääsuhalduse lahenduse midPoint liidestamiseks JIRA ökosüsteemiga (edaspidi ka hankelepingu ese). Küsitud rollide kompetentsid peavad olema võrdsed või ületama raamhankes 245454 vastava rolli kohta sätestatud nõudeid. Hankijal on õigus keelduda pakkuja poolt pakutavast uuest spetsialistist, kui pakutav spetsialist ei vasta eelnimetatud nõuetele.

3.2. Tööde maksimaalne maht on 570 tundi, millest projektijuhi tegevusteks on arvestatud orienteeruvalt 170 tundi, analüütik/konsultandi tegevusteks orienteeruvalt 200 tundi ja lahenduse spetsialisti tegevusteks orienteeruvalt 200 tundi.

**4. Pakkumuse esitamise tingimused**

4.1. Tellijal on kooskõlas RHS-ga õigus vajadusel nõuda esitatud pakkumuse täiendamist.

4.2. Pakkumus tuleb esitada elektrooniliselt eRHR-i kaudu.

4.3. Iga viidet, mille hankija teeb alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile, märgisele vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb alusdokumentides ostuallikale, protsessile, kaubamärgile, patendile, tüübile, päritolule, märgisele või tootmisviisile, tuleb lugeda selliselt, et see on täiendatud märkega „või sellega samaväärne“. Samaväärsus tähendab täpselt samu kasutusomadusi ja funktsionaalsusi. Samaväärsuse korral tuleb pakkujal samaväärsust tõendada.

* 1. Samaväärsuse pakkumisel peab pakutav lahendus ühtima hankija olemasolevate süsteemidega ning toote ja/või teenuse hind peab sisaldama kõiki migreerimisega seotud lisatasusid. Pakkumus peab vastama esitatud nõuetele või olema sellega vähemalt samaväärne, kuid ühilduma olemasoleva lahendusega. Samaväärsust tõendavad andmed ja dokumendid esitab pakkuja koos pakkumusega. Pakkumuse samaväärsust kontrollivad ja hindavad hankija vastavate erialateadmistega töötajad.

**5. Pakkumuse vastavuse kontrollimine**

5.1 Pakkumus peab vastama tellimuses esitatud tingimustele ning selles ei tohi esineda sisulisi kõrvalekaldumisi esitatud tingimustest. Tellimuses kontrollitakse muuhulgas esitatavate ühikuhindade kooskõla raamlepinguga.

5.2 Täitja peab nõustuma hankelepingu projektis esitatud tingimustega, mille suhtes täitja on esitanud omapoolse pakkumuse.

5.3 Tellija nõudel peab täitja pakkumuses esitatud teavet selgitama, piiritlema või täpsustama.

**6. Pakkumuse aktsepteerimine või tagasilükkamine**

6.1. Tellijal on õigus igal ajal enne lepingu sõlmimist tagasi lükata pakkumus, kui:

6.1.1 esitatud pakkumus ei vasta tellimuses esitatud tingimustele;

6.1.2 pakkumuse maksumus ületab raamlepingus 3-3/3166 sätestatud vastava meeskonnaliikme ühe töötunni maksumust;

6.1.3 kui täitja on esitanud lisatingimusi, mis ei ole kooskõlas tellimuse tingimustega.

6.2. Tellijal on õigus tellimus kehtetuks tunnistada põhjendatud vajadusel omal algatusel või kui enne hankelepingu sõlmimist on tellijale saanud teatavaks uued asjaolud, mis välistavad või muudavad tellijale ebaotstarbekaks tellimuse lõpuleviimise esitatud tingimustel (sh muudatused seadusandluses) või kui tellija lepingule otsustatakse rahastust mitte tagada.

6.3 Pakkumus aktsepteeritakse eduka pakkumusena, kui see vastab tellimuses sätestatud tingimustele. Täitjaga sõlmitakse hankeleping tellimuse lisa 1 tingimustel.

|  |
| --- |
| Lugupidamisega |
| *(allkirjastatud digitaalselt)* |
| Einar Laagriküll |
| peadirektori asetäitja baasteenuste valdkonnas |
|  |

Lisa: Loetletud punktis 2.

Lagle Sokmann, lagle.sokmann@smit.ee